《试建溪新茶次元述韵》
宋代·葛胜仲

舶舟初出建溪春，红笺品题苞蒻叶。低昂轻重如美人，等衰铢较知难躐。

格高玉雪莹衷肠，品下膏油浮面颊。太丘胸中有泾渭，包裹携来充博帖。

稍发下驷已惊眼，香味高奇光炜晔。不肯花前杀风景，凭花为谢穿花蝶。

更看正紫小方圭，价比连城真称惬。病渴羌人洗烦滞，好睡兼旬便愁摄。

异时风流贵公子，喜悦藏珍令口嗫。莫辞七椀搅枯肠，有酒沽君夜烧蜡。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。